૨૦માં રાષ્ટ્રીય અધિવેશનમાં હાજર રહેલા સમગ્ર ભારતનાં વિવિધ રાજ્યોનાં પ્રિન્સિરાલોએ પોતાના સંશોધન પેપર દ્વારા હાલની શિક્ષણ પદ્ધતિ તથા ભારતનાં યુવાનો ઈન્ડિયાની સરખામણીએ વિદેશમાં એજ્યુકેશન મેળવવાનું વધારે પસંદ કરી રહ્યાં છે તે અંગે પણ ચિંતા વ્યક્તિ કરી હતી. ડો. સંજય વકીલની ઓલ ઈન્ડિયા કોલેજ પ્રિન્સિપાલ એસોસિયેશન સેક્રેટરી જનરલ તરીકેની નિમણૂક થયા બાદ તેમણે તુરંત ભારતની ઉચ્ચ શિક્ષણ પોલિસી, એજ્યુકેશન સ્ટાન્ડર્ડ, રોજગારી તેમજ જરૂરી ફેરફારો સંદર્ભે રિપોર્ટ અંગેની કામગીરી શરૂ કરી દીધી છે અને ઉચ્ચ શિક્ષણમાં સેમેસ્ટર સિસ્ટમને લીધે જે ગેરફાયદાઓ છે તે અંગે વાત કરતા જણાવ્યું કે, ‘જ્યારથી હાયર એજ્યુકેશનમાં સેમેસ્ટર સિસ્ટમ પ્રવેશી છે ત્યારથી શૈક્ષણિક દિવસો ઘટી ગયા છે જેનાં લીધે સ્ટુડન્ટ્સની કોલેજમાં હાજરી પણ ઘટી ગઇ છે.